cyanic-selkie/wikianc huggingface dataset:
Herald Towers
Herald Towers (endine Hotel McAlpin) on tänapäeval 25-korruseline üüritavate elamispindadega kõrghoone New Yorgis. See asub Herald Square'i ääres Broadway ja 34th Streeti nurgal. Samas kvartalis kõrgub Empire State Building.
Éric Bauthéac
Éric Bauthéac (sündinud 24. augustil 1987 Bagnols-sur-Cèze'is) on Prantsusmaa jalgpallur, kes mängib ründava poolkaitsjana Küprose kõrgliiga klubis AC Omonia.
Aastatel 2017–2019 mängis ta Austraalia kõrgliiga klubis Brisbane Roar. 22. veebruaril 2019 lõi ta mängus Central Coast Marinersi vastu värava, mis valiti Austraalia kõrgliiga hooaja 2018–19 parimaks väravaks.
2019. aasta juulis sõlmis ta lepingu Omoniaga. Hooajal 2020–21 tuli ta klubiga Küprose meistriks.
Þorbjörn Hornklofi
Þorbjörn Hornklofi oli 9. sajandi teisel poolel elanud Skandinaavia (norra) luuletaja (skald). Ta oli Harald Kaunisjuukse õukonnalaulik. Ta on kirjutanud poeemid "Hrafnsmál" ja "Glymdrápa".
Eesti Keeletoimetajate Liit
Eesti Keeletoimetajate Liit on 18. juulil 2012 loodud Eesti keeletoimetajate vabatahtlik ühendus, mille eesmärk on esindada keeletoimetajate ametihuve ja aidata kaasa eesti kirjakeele rakendamise korra täitmisele.
See on mittetulundusühing, mis asub Tartus. Liidul on tegev-, noor-, toetaja- ja auliikmed. Asutajaliikmed on Katrin Kern, Mihkel Metslaid, Helika Mäekivi, Egle Heinsar (juhatuse esimees) ja Kristel Ress. Alates 2019. aastast antakse välja Eesti Keeletoimetajate Liidu aastaraamatut.
Čiekurkalnsi mõis
Čiekurkalnsi mõis (Čiekurkalna muiža) oli mõis Lätis Riia linnas Čiekurkalnsi asumis. Saksa keeles Schreienbusch.
Aastal 1687 eraldati Mazā Jumpravmuiža mõisast Čiekurkalnsi mõis. Mõisa rajas Riia majaomanik Dietrich Schrei, sellest sai mõis ka oma saksakeelse nime. Aastani 1800 oli mõisa omanikuks Riia sadama ehitaja polkovnik parun Gustav Weismann von Weisenstein.
Mõisa viimasteks omanikeks olid Mended. XIX sajandi seitsmekümnendatel aastatel jagas mõisnik mõisa maad ehituskruntideks ja sinna hakkas kerkima Čiekurkalnsi linnaosa. Tänapäevaks on mõisa hooned hävinenud.
Kaardil aastast 1700 Čiekurkalnsi mõisa ei ole, küll aga on selle asukohas kujutatud Mehrmannshofi-nimelist mõisa, nii et tõenäoliselt on mõisa kohta kunagi kasutatud ka seda nime.
Friedrich Modi
Friedrich Ferdinand Modi (25. aprill 1839 Bromberg – 1901?) oli preisi päritolu Eesti arhitekt ja ehitusmeister.
Elukugu
Friedrich Ferdinand Modi oli päritolult nn päris- ehk riigisakslane, sündinud mitte kohalikus baltisaksa peres, vaid Saksamaal Brombergis (tänapäeva Poolas). 1862. aastal asus ta Venemaale. Noorena elas ta Rapla kihelkonnas, hiljem siirdus ta Rakverre, kus rajas oma ettevõtte, milles valmisid arvukad linnamajade ja mõisate projektid.
Looming
pisi|[[Jõelähtme Maarja kiriku torn on valminud Modi projekti järgi]] pisi|[[Jõhvi kirik]] Modi projekteeritud ja (ümber)ehitatud mõisahäärbereid on Illukal, Imastus, Ulvil, Vihulas, Essus, Kohalas, Pudiveres ja mujalgi. Jäneda mõisa ehitati Modi juhtimisel mõisasüdamest Piibe maanteele suunduva tee äärde kõrge telliskorstnaga kahekorruseline Jäneda mõisa viinavabrik (1888–1890). Viinavabriku seob teiste majandushoonetega tervikansambliks ühtne kujunduslaad, mis põhineb lõhutud raudkivi ja punase tellise dekoratiivsel kasutusel. Ka Vääna mõisa viinavabrik Harjumaal on Modi tehtud.
1884. aastal võttis Modi Vene kodakondsuse.
Modi viimaseks tööks nii Rakveres kui ka üldse jäi Kolmainu pastoraadihoone Pikk tn 19. Seda hakati ehitama 1900. aasta augustis.
1901. aasta sügisel kadus Modi jäljetult.
Hans Hateboer
pisi|Hans Hateboer (2017) Hans Hateboer (sündinud 9. jaanuaril 1994 Beertas) on Hollandi jalgpallur, kes mängib paremkaitsjana Itaalia kõrgliiga klubis Atalanta ja Hollandi jalgpallikoondises.
Ta alustas klubikarjääri Groningenis, mille koosseisus debüteeris ta Hollandi kõrgliigas hooajal 2013–14. 2015. aastal võitis ta Groningeniga Hollandi karika.
2017. aasta jaanuaris liitus ta Atalantaga.
Hollandi jalgpallikoondises tegi Hateboer debüüdi 23. märtsil 2018 sõprusmängus Inglismaa vastu.
Dragunmuiža mõis
Dragunmuiža mõis (Dragunmuiža, ka Dragūnu muiža) oli suvemõis Lätis Riia linnas Čiekurkalnsi asumis. Mõisa peahoone asus umbkaudu Ezermalas iela ja Ķīšezera iela ristmikul. Saksa keeles Dragunshof.
Mõisa rajati tõenäoliselt 18. sajandil. 1895. aastal ostis insener Gustalf Adolf Agthe Dragunmuiža mõisa ning selle läheduses asuvad Heili mõisa ja Jaunā muiža suvemõisad ning liitis krundid üheks. Ta kavatses rajada Ķīšezersi järve kaldale villade piirkonna, aga see plaan jäi teostamata. Tõenäoliselt valmis seal ainult üks villa aadressil Ezermalas ielā 6.
20. sajandi algul oli Dragunmuiža mõisa peahooneks suur kahekorruseline barokkstiilis palkmaja. Peahoone juures asusid korteriteks ümber ehitatud küün, välikäimlad, jääkelder, tõllakuur, laut, tall, kaev. Veidi maad eemal asus ka heinaküün. Järve ääres oli kai, mille äärde toodi järve teiselt kaldalt paadiga piima, mis siis Riia turule viidi. Mõisa juurde kuulus ka neli talu.
1930. aastatel läks Dragunmuiža mõis Riia linna valdusse. Tänapäevaks on mõisa hooned hävinenud.
Google Drive
Mahutavus
Kasutajale on tasuta kasutamiseks eraldatud 15 GB ruumi (Google Drive, Gmail, Google+ Photos). Kui tasuta saadud 15 GB saab täis, pääseb kasutaja oma olemasolevatele failidele juurde, aga faile ega kaustu juurde lisada ei saa. Lisaruumi hinnad (ei sisalda riigi määratud makse) :
Otsing
Google Drive'ilt saab otsida märksõna järgi ja filtreerida failie faili tüübi, omaniku ja muu põhjal. Google Drive saab hakkama ka skannitud dokumentide tekstituvastusega (OCR).
Google Drive'i kaust
Google Drive'i kausta ehitus sarnaneb tavalise personaalarvuti kausta omaga, kuid sellel on mõned lisad. Enamikule failidele ja kaustadele Google Drive'il on võimalik ligi pääseda isegi ilma internetiühenduseta. 50px
Sarnane:
Erinev:
Toetatud failivormingud
Google Drive saab lugeda järgmisi failivorminguid :
Google Drive'i võrdlus teiste sarnaste teenustega
Tabel Google Drive'i võrdlusest :
Google Drive'il on unikaalset tüüpi tugi (Adobe, AutoCadi failid), mis teeb Internetis asuvate failide vaatamise lihtsamaks. Kuigi dokumente saab redigeerida Internetis, peab dokumendi muutma Google'i Dokumendiks, mis võib Microsoft Office’i failide algset vormistust muuta. See on samuti turvatud kaheastmelise kontrolliga, mis on ühenduses kasutaja Google'i konto ja muude teenustega.
Turvalisus
Google Drive on otstarbekas viis oma failide ohutuks säilitamiseks turvalises andmekeskuses, kust need failid ei lähe kaduma. Isegi kui arvuti, telefon või tahvelarvuti läheb katki, on Google Drive'il hoitavad failid kaitstud.
Näpunäiteid Google Drive’il säilitavate failide turvalisuse ja ohutuse tagamiseks :
Mobiilne juurdepääs
Androidi Google Drive'i rakendus, mis on tasuta saadaval Google Plays, lubab kasutajatel vaadata, redigeerida ja luua Google Docsi dokumente, tabeleid ja esitlusi. Androidi Google Docsi rakendusega saab jäädvustada pildi dokumendist, allkirja või mõne muu teksti, tuvastada teksti OCR-i abil ning muuta selle redigeeritavaks. Google'i rakendus iPhone’ile võimaldab Google Docsi faile nii vaadata kui ka redigeerida. Paljudes muudes mobiilsideseadmetes saab Google Docsi dokumente ja tabeleid vaadata ja redigeerida seadme brauseris. PDF-faile saab vaadata, aga mitte redigeerida.
Viimased uuendused
Viimati toimunud muutused:
Levinumad probleemid
Veebis oleva Google Drive'i probleemid: Arvutis oleva Google Drive'i probleemid:
Reetor (sari)
"Reetor" Eesti Kirjandusmuuseumi teaduskirjastuse sari, kus avaldatakse artikleid ja lühimonograafiaid folkloori lühivormide, eelkõige parömioloogia ja fraseoloogia, samuti metafooriteooria, üldisema kujundkõne- ja retoorikateooria, slängi, keerdküsimuste ja verbaalse lühihuumori alalt.
Google Drive
Levinumad probleemid
Lahendust sellistele probleemidele pakub Google support, levinud probleemide kohta on koostatud ka lahendustega lehekülg, kust võite abi leida.
Maitsmine
pisi|350px|Keel – maitsmise meeleelund Maitsmine ehk maitsemeel (inglise keeles taste või gustation) on kemosensoorne meel, mille eesmärgiks on hinnata lahustunud ainete teatud omadusi sealhulgas toitainete ning kahjulike ainete sisaldust. Maitsemeel on eelkõige oluline ainete söögi ja joogikõlbulikkuse hindamisel. Tänapäeval tuntakse viit maitseaistingut: magus, kibe, soolane, hapu ja umami maitse.
Reetor (sari)
Sarja toeks on viimase 40 aasta jooksul kogunenud potentsiaal ja eeltööd: läänemeresoome vanasõnaprojekt, “Eesti vanasõnad”, “Proverbia septentrionalia”; akadeemiline väljaanne “Eesti mõistatused” ja uurimistöö mõistatuste alal; eesti kõnekäändude ja fraseologismide andmebaasi rajamine; kujundkõneteooria alal tehtud teoreetilised eeltööd; ilmsed puutepunktid fraseoloogia ja huumori vahel.
Sarja asutas aastal 2003 Arvo Krikmann, alates aastast 2015 on peatoimetaja Anneli Baran.
Maitsmine
Lisaks klassikalistele maitseaistingutele mõjutavad maitseelamusi veel temperatuur, tekstuur ning mitmed keemilised omadused, mida vahendavad muud meeled, sealhulgas haistmismeel. Oluline on vahet teha mõistetel "maitse" (inglise keeles taste) ja "mekk" (inglise keeles flavor). Mekk on aisting, mis tekib haistmise ja maitseaistingute töötlemisel kõrgemates ajukeskustes. Lisaks kanoonilistele maitseaistingutele arvatakse loomadel olevat ka muid maitseaistinguid – näiteks rasvamaitse, metalne maitse jne, kuid neid maitseaistinguid vahendavad molekulaarsed mehhanismid on veel teadmata.
Selgroogsetel on peamiseks maitseelundiks suuõõnes (keele ja suuõõne epiteelkoes) paiknevad maitsmispungad (inglise keeles taste buds). Maitsmispungad koosnevad maitseretseptorrakkudest (inglise keeles taste receptor cells), mille ärritus viib maitseaistingu tekkeni. Maitseretseptorrakud on maitseaistinguspetsiifilised – kibedat ja magusat maitset vahendavad vastavalt kibeda maitse spetsiifilised ning magusa maitse spetsiifilsed maitseretseptorrakud. Maitseretseptorrakude omadused sõltuvad rakumembraanis paiknevatest maitseretseptoritest, mis määravad tundlikkuse maitsestiimulitele.
Nenad Đorđević
Nenad Đorđević (sündinud 7. augustil 1979 Paraćinis) on Serbia jalgpallur, kaitsja.
Maitsmine
Selgrootutel loomadel mängib maitsemeel lisaks toitumiskäitumise regulatsioonile olulist rolli ka muudes protsessides. Näiteks lülijalgsetel mõjutab maitsemeel paaritumiskäitumist feromoonide detekteerimise kaudu.
Luhassuu järv
Luhassuu järv (ka Luhasoo järv, Luassoo järv) on järv Võrumaal Urvaste ürgorus.
Nenad Đorđević
Ta kuulus Serbia ja Montenegro koondisse 2006. aasta maailmameistrivõistlustel Saksamaal.
Maitsmine
Maitseaistingu molekulaarsed mehhanismid
pisi|Maitsmispung Maitseretseptorraku omadused sõltuvad sellest, millised maitseretseptorite geenid on vastavas maitserakus ekspresseeritud. Maitsestiimulite tuvastust vahendavad G-valguga seotud retseptorite perekonda kuuluvad geenid või ioonkanalid.
Luhassuu järv
Järve pindala on 1,2 ha.
Napa paljand
Paljand on Kunda lademe Napa kihistiku stratotüüp.
Maitsmine
Magus
Magusat maitset tekitavad reeglina suure energiasisaldusega süsivesikud, näiteks glükoos, fruktoos jne. Magus maitseaisting annab reeglina märku suure toitainesisaldusega ühenditest. Magusat maitseaistingut võivad põhjustada ka mitmed keemilised ühendid, millel puudub toiteväärtus, sealhulgas kunstlikud magusained, nagu aspartaam ja sukraloos. Magusat maitseaistingut aktiveerivad ühendid ärritavad maitseretseptorrakke läbi G-valguga seotud retseptorite perekonda kuuluvate valkude T1R1 ja T1R2 aktiveerimise, mis vallandavad rakusisese signaalikaskaadi, mis kulmineerub maitsenärvide aktiveerimisega.
Napa paljand
Varem olevat seal paljandunud 3,15 meetri ulatuses Napa kihistiku halli savikat suure rauasisaldusega ooide sisaldavat lubjakivi. Praegu paljandub Napa veskist 200 meetrit allavoolu 2 meetrit lubjakive, millest alumise osa moodustab Napa kihistik.
Maitsmine
Kibe
Kibedat maitseaistingut tekitavad ained aktiveerivad vastavaid maitseretseptorrakke läbi T2R perekonda kuuluvate G-valguga seotud retseptorite. Kibeained põhjustavad ebameeldivat maitseelamust ning vähendavad söömiskäitumise tõenäosust.
Umami
Umami ehk aminohapete maitset põhjustavad maitsestiimulid aktiveerivad vastavaid maitseretseptorrakke läbi T1R1 ja T1R3 perekonda kuuluvate G-valguga seotud retseptorite. Umami maitse on reeglina meeldiv ja soodustab nälja korral toitumise tõenäosust.
Hapu
Hapu maitsemeel võimaldab loomadel tuvastada suure happelisusega aineid ning neid seeläbi vältida. Hapusid maitsestiimuleid võimaldab tuvastada retseptorkompleks, kuhu kuulub TRP ioonkanalite perekonda kuuluv valk PKD2L1.
Soolane (väikese soolsusega)
Soolane maitsemeel vastutab nii osmolaarsuse kui erinevate katioonide (Na, K, Li) tuvastamise eest. Tänapäeval on kõige paremini teada naatriumisisaldust tuvastavad maitseaistingumehhanismid. Loomadele meeldivad üldiselt väikese soolasisaldusega lahused. Imetajates aktiveerivad need ENaC perekonda kuuluvaid ioonkanaleid ekspresseerivaid maitseretseptorrakke.
Maitsemeele anatoomia
Maitsmispungades paiknevate maitseretseptorrakude ärritus viib maitsenärvide aktiveerimiseni (peamiselt kolmiknärv ja keele-neelunärv), mis kannavad maitseinformatsiooni edasi kõrgematesse ajukeskustesse ajutüves, eesajus ning ajukoores.
Chemical
Laulu sõnade autorid on bändi kitarrist Martin Sweet ja ansambli Peep Show laulja Johnny Gunn.
Kaubanduskeskus
pisi|Kaubanduskeskus Kaubanduskeskus ehk ostukeskus on hoone või hooned, kuhu on koondatud palju kauplusi ja teenindusasutusi. Kaubanduskeskuses on enamasti mõni super- või hüpermarket, apteek, rauakauplus, pangaesindused, rõivakauplused, juuksuri- või ilusalong jne.
Eesti Teatriliidu tantsuauhind
Eesti Teatriliidu tantsuauhind on üks Eesti teatri aastaauhindadest.
Auhinnaga kaasneb klaasikunstnik Ivo Lille loodud Theodori silm (rahastab EV Kultuuriministeerium) ja stipendium, mida rahastab Eesti Kultuurkapitali näitekunsti sihtkapital.
Hudson Fasching
Hudson Fasching (sündinud 28. juulil 1995 Milwaukees Wisconsini osariigis) on USA jäähokimängija, kes mängib NHL-i klubis New York Islanders ründajana paremäärel.
Aastatel 2013–2016 mängis ta Minnesota Ülikooli jäähokimeeskonnas.
2013. aastal valis Los Angeles Kings ta NHL-i draft'is 118. valikuna. 2014. aasta märtsis kaubeldi tema mängijaõigused Buffalo Sabresile. Sabresiga sõlmis Fasching lepingu 2016. aasta märtsis. NHL-is tegi ta debüüdi sama aasta 26. märtsil mängus Winnipeg Jetsi vastu ja lõi selles mängus ka värava. See jäi aga tema ainsaks väravaks Sabresi meeskonnas. Järgmisel kahel hooajal mängis ta põhiliselt American Hockey League'is (AHL) Sabresi tütarklubis Rochester Americans.
2022. aasta augustis sõlmis ta üheaastase lepingu New York Islandersiga. Islandersi meeskonnas lõi ta esimese värava 2022. aasta detsembris; see oli üldse tema teiseks väravaks NHL-is – eelmisest väravast oli möödunud üle kuue aasta ja kaheksa kuu.
2013. aastal võitis Fasching USA kuni 18-aastaste koondisega omavanuste maailmameistrivõistlustel hõbemedali. USA jäähokikoondise koosseisus osales ta 2016. aasta maailmameistrivõistlustel.
Géza
Géza (u 945 – 997) oli Ungari suurvürst u 970 kuni 997.
972. või 973. aastal osalesid Géza 12 saadikut Quedlinburgis Saksa-Rooma keisri Otto I kokku kutsutud rahvusvahelisel kuningate-vürstide kokkutulekul, võimaldades korrastada suhteid Saksa-Rooma riigiga. Géza tegi oma residentsiks Doonau kaldal asuva Eszergomi, mis sai ühtlasi kiriku keskuseks. Kuna juba Karl Suur pidas Pannooniat oma kirikuvalduseks, nõudis Salzburgi peapiiskop endale Ungari ristiusku pööramise ja kirikliku ülemvõimu õigust. Géza aga ei soovinud valitsejana kellelegi alluda ega ka kujunevat Ungari kirikut Saksa peapiiskopi eestkoste alla anda.
Géza ise ei olnud kuigi veendunud kristlane ning talle heideti ette, et ta ohverdab mitmele jumalale. Süüdistustele vastas ta, et on küllalt rikas ja võimas, et seda teha. Kuna ungarlased olid kristlusega kokku puutunud juba enne maa hõivamist ning muistse ungari usundi elemente oli võimalik kristlusega hästi sobitada, toimus Ungari ristiusustamine küllalt kiiresti ja suure eduga.
Oma mõju kristliku valitsejana põlistas Géza, naites oma poja Istváni Baieri hertsogi Heinrich II Riiukuke tütre Gizellaga.
Streets of London (laul)
Inspiratsiooni selle laulu jaoks sai ta ajast, mil ta rändas ja esines tänavamuusikuna mööda Euroopat, eriti Pariisis ja Londonis. Enda läbielatu ja kogetu vormis ta laulu tekstiks, kus kirjeldas lühikestes portreedes suurlinna inimesi, kes on ühiskonnas elurataste vahele jäänud: kodutuid, kerjuseid, üksikuid. Autoril olid sügavad kahtlused selle deprimeeriva sisu ja karakteriga laulu suhtes, seepärast ei kasutanud ta seda oma debüütalbumil. Tänu produtsent Gus Dudgeoni julgustusele leidis see lugu aga koha teisel albumil, "Spiral Starcaise". Loost sai suur hitt ning see jõudis briti edetabelites teisele kohale.
Originaalversiooni kôrval võib leida ka palju muid selle laulu esitusi. Nii näiteks on sellest loost oma kaverid sisse laulnud Cliff Richard, Blackmore's Night, Mary Hopkins, Roger Whittaker ja paljud teised.
Jüri Kravets
Pärast 1974. aastat keskendus allveeujumisele.
1976. aasta maailmameistrivõistlustelt allveeujumises sai ta pronksmedali.
Eesti meistrivõistlustelt allveeujumises on ta saanud 63 medalit.
Prokopi Saltõkov
Prokopi Saltõkov (Прокопий Ермолаевич Салтыков; 26. juuni 1934 – 1. august 1994) oli handi luuletaja, proosakirjanik, ajakirjanik ja pedagoog.
Prokopi Saltõkovi esimene luulekogu "Самем арийл" ('Süda laulab') ilmus 1964. aastal Tjumeni raamatukirjastuses. Seejärel avaldas ta luuletusi ajakirjanduses, almanahhides ja kogumikes. 1990. aastal ilmus Sverdlovski raamatukirjastuses ta luulekogu "Мурхи сун" ('Murakakorv').
Eesti keeles on 1973. aastal ajalehes Täheke nr. 11 ilmunud Prokopi Saltõkovi luuletus "Põhjamaa".
Mootorpaat nr 10
Mootorpaat nr 10 oli Eesti merejõudude suurim mootorpaat (tänapäeva mõistes kaater) enne 1940. a.
Ajalugu
Kaater oli ehitatud 1908. a Lissabonis ja oli algselt Venemaa soomuslaeva Slava pardaaluseks. Soomuslaev uputati Moonsundi lahingus 17. oktoobril 1917. a ja kaater jäi Eestisse.
Eesti merejõududes oli kasutusel 14. jaanuarist 1919 kuni 16. oktoobrini 1940. a side- ja vahtiteenistuseks. Esialgne nimi oli RV 10 (RV - rannavalve), hiljem Mootorpaat nr 10. Merejõudude käsutuses oli mitu mootorpaati, kuid nr 10 oli suurim.
14. septembril 1939. a osales kaater Poola allveelaeva Orzel interneerimisel Tallinna reidil, kui seda kasutasid sõitudeks allveelaeva juurde kaptenmajor Mihkel Kõvamees ja kaptenmajor Johannes Santpank.
Masoni maakond (Illinois)
Masoni maakond (Mason County) on maakond Ameerika Ühendriikides Illinoisi osariigis.
Maakonna halduskeskus on Havana.
Ajalugu
Maakond moodustati 1841. aastal.
Rahvastik
Elanike arv oli 2010. aasta rahvaloenduse järgi 269 282.
Arvestuslik rahvaarvu muutus (1. juuli seisuga) :
Walter von Cronberg
Cronberg pärines Kronbergi linnusest Frankfurdi lähedalt. 1497. aastal astus ta Saksa ordusse ja 1499. aastal sai maksukogujaks Mergentheimi komtuurkonnas. 1504. aastal sai ta Frankfurdi komtuuriks. Seejärel tegutses ta tihti ordu diplomaadina Poolas ja ka mujal. 1517. aastal asutas ta püha Sebastiani vennaskonna.
Cronberg oli veendunud katoliiklane ja ordu Saksa haru õiguste eest võitleja. Seetõttu vastandus ta pärast 1525. aastat, mil kõrgmeister Albrecht von Hohenzollern ordu Preisi haru sekulariseeris, selgelt Liivimaa ordumeistri Wolter von Plettenbergi kavale muuta ordu kahest sõltumatust harust koosnevaks organisatsiooniks. Ta esitas kartusi, et Plettenberg soovib Liivimaa haru muuta protestantlikuks ja kaitses otsustavalt seisukohta, et vastavalt väidetavalt 14. sajandist pärinevatele (kuid tegelikult ilmselt 15. sajandil loodud) Orselni statuutidele peaks just Saksa meister olema ordu kõrgeim juht. 1526. aastal toimunud Saksa haru kapiitlil astus senine Saksa meister Dietrich von Kleen tagasi ja loovutas oma koha Kronbergile. Too asus juba järgmise aasta jaanuaris taotlema keisri ja paavsti tunnustust enda positsioonile kõrgmeistri kohusetäitjana.
Plettenberg ei saanud sellise olukorraga leppida. Ta oli juba 1526. aasta sügisel saatnud välja esindusliku delegatsiooni, mida juhtis Riia peapiiskop Johann Blankenfeld. Too asus kõrgmeistri au taotlema hoopis Plettenbergile ja see häiris Kronbergi mõistagi väga. 1527. aasta suvel kohtusid nad Eschenbachis, kuid ei jõudnud erimeelsustes kokkuleppele. Blankenfeld süüdistas Cronbergi Liivimaa huvide eiramises, ehkki too oli tänu vaenulikule naabrusele tunduvalt suuremas hävinguohus kui Saksa haru. Ta siirdus edasi Hispaaniasse, kus kavatses kohtuda Saksa-Rooma valitseja Karl V-ga. Cronberg püüdis omalt poolt Karli mõjutada oma saadiku Waldkirchi kaudu, kuid Blankenfeld püüdis toda ära osta, pakkudes talle Tartu piiskopi kohta. Kuid seejärel suri ta ootamatult ning Cronberg saavutas oma nõudmistega Karli juures peagi edu. Seetõttu on arvatud, et Cronberg võis lasta Blankenfeldi kõrvaldada, kuid otseseid tõendeid selle kohta pole.
6. detsembril 1527 kinnitas Karl V Cronbergi kõrgmeistri administraatoriks, kuid too sai sellest teada alles ilmselt järgmise aasta keskel. Seni käisid tal aga tõsised vaidlused Liivimaa haruga, kas see tunnistab tema ülemvõimu või mitte. Plettenberg otsustas seda siiski lõpuks teha, kuid esitas mitmeid omapoolseid nõudmisi, mis sisuliselt tagasid tema orduharu sõltumatuse püsimise. Cronberg oli neid sunnitud 1528. aasta mais ka tunnustama.
Cronbergi poliitika põhieesmärkideks olid Saksa ordu katoliikliku olemuse säilitamine ja Preisimaa tagasisaamine. 1530. aastal läänistaski keiser Preisimaa talle, kuid reaalseid vahendeid, et seda enda võimu alla saada, Cronbergil ei olnud. Ka Saksa-Rooma riigis elas ordu üle tõsiseid vapustusi, sest mitmed orduvennad hakkasid protestantideks ja astusid ordust välja. Siiski suutis Cronberg ordu säilitada ja kindlustada ka oma positsiooni kõrgmeistri kohusetäitjana.
Mario Haas
Mario Haas (sündinud 16. septembril 1974) on Austria endine jalgpallur, ründaja.
Koondisekarjäär
Austria jalgpallikoondises mängis ta aastatel 1996–2007 43 mängu ja lõi 7 väravat.
Ksenia Belomestnova
Ksenia Belomestnova (ka Belomestinova; sündinud 8. juulil 1996 Tallinnas) on Eesti allveeujuja.
2013. aastal sai ta Noore sportlase preemia.
Herald Square
pisi|Herald Square Herald Square on New Yorgi kesklinnas Midtown Manhattanis asuv suurem kaubanduslik ristmik, mis moodustub Broadway, Sixth Avenue ja 34th Streeti ristumistest. Väljak on nimetatud kunagise ajalehe New York Heraldi järgi, mille peakorter asus selle ääres.
Generation Wild
"Generation Wild" on Rootsi glam metal bändi Crashdïet kolmas stuudioalbum. Album ilmus 14. aprillil 2010. See on esimene album, kus astub üles bändi uus laulja Simon Cruz, kui eelmine laulja H. Olliver Twisted lahkus. Album debüteeris Rootsi plaadiedetabelis 3. kohal.
USAs ilmus album Frontiers Recordsi all 7. juunil 2011.
Soogaas
Soogaas on soode ja seisva veega veekogude sügavamais kihtides taimejäänuste bakteriaalsel lagunemisel tekkiv gaasisegu, mis sisaldab harilikult peamiselt metaani (65–95%) ja süsinikdioksiidi (5–35%).
M. I. Kalinini nimeline kolhoos
NSV Liidu riigitegelase Mihhail Kalinini järgi on nimetatud mitu kolhoosi:
Nacer Chadli
Nacer Chadli (sündinud 2. augustil 1989 Lièges) on Belgia jalgpallur, kes mängib ründava poolkaitsja või äärepoolkaitsjana Türgi kõrgliiga klubis İstanbul Başakşehir ja Belgia jalgpallikoondises.
Teenri tänav
1554.–1555. aastal ehitati Raekoja platsi loodenurka Tallinna uus vaekoda ja vaekoja hoone taha Kinga tänava ja Mündi tänava vahele tekkis kitsas Teenri tänav.
Nacer Chadli
Ta alustas klubikarjääri Hollandi klubis AGOVV Apeldoorn, mille koosseisus debüteeris ta Hollandi esiliigas hooajal 2007–08. Hooajal 2009–10 lõi ta Hollandi esiliigas 17 väravat. Seejärel siirdus ta Hollandi kõrgliiga klubisse Twente.
Teenri tänav
1918. aastal omandas riidekaupmees Ivan Jegorow kaks maja Pika, Mündi, Kinga ja Teenri tänava vahelises kvartalis ja järgnevalt laiendas ta oma valdusi peaaegu tervele kvartalile. Ta püstitas sellele moodsa hooneteansambli, kuhu kuulus ka Jegorovi maja (Raekoja plats 8).
Nacer Chadli
Aastatel 2013–2016 mängis Chadli Inglismaa kõrgliigas Tottenham Hotspuri ridades. Individuaalselt oli tema edukaim hooaeg 2014–15, kui ta lõi Inglismaa kõrgliigas 11 väravat.
Teenri tänav
1944. aasta märtsipommitamises hävis Tallinna vaekoda ja selle põlenud müürid lammutati 1945. aastal ning kadus ka Teenri tänav.
Nacer Chadli
2016. aasta augustis siirdus ta 13 miljoni naelsterlingi eest West Bromwich Albioni. Chadli sai sellega klubi suurimaks ostuks. Hooajal 2016–17 lõi ta liigas viis väravat. Järgmisel hooajal pääses ta Inglismaa kõrgliigas väljakule vaid viies mängus ja lõi ühe värava. Lisaks jäi West Bromwich Albion liigas viimaseks ja langes kõrgliigast välja.
2018. aasta augustis sõlmis Chadli kolmeaastase lepingu Prantsusmaa kõrgliiga klubiga Monaco. Hooajal 2019–20 mängis ta laenul Belgia kõrgliiga klubis Anderlecht.
2020. aasta septembris sõlmis ta kaheaastase lepingu İstanbul Başakşehiriga.
Tal on nii Belgia kui ka Maroko kodakondsus (tema isa on Maroko päritolu). 17. novembril 2010 debüteeris ta Maroko jalgpallikoondises. Seejärel otsus ta koondises esindama hakata hoopis Belgiat. Belgia koondises tegi ta debüüdi 9. veebruaril 2011 sõprusmängus Soome vastu. Koondisekarjääri esimese värava lõi ta sama aasta 29. märtsil EM-i valikmängus Aserbaidžaani vastu. Ta on kuulunud Belgia koondisse 2014. ja 2018. aasta maailmameistrivõistlustel ning 2021. aasta Euroopa meistrivõistlustel.
Lümfoidkoe arengut mõjutavad rakud
Lümfoidkoe arengut mõjutavad rakud (lüh LTi, inglise lymphoid tissue inducer cells) on paljude selgroogsete loomade lümfoid(-immuun)süsteemi lümfirakkude tüüp.
Lümfoidkoe arengut mõjutavad rakud kuuluvad ILC- (inglise innate lymphoid cells) rakkude perekonda. LTi-sid kirjeldati ligi 17 aastat tagasi ja neid seostatakse peamiselt kaasasündinud, aga ka omandatud immuunsusega.
Fetaalsete lümfoidkoe arengut mõjutavate rakkude funktsiooniks on lümfoidkudede, sh lümfisõlmede ja Peyeri naastude, arengu tagamine pinnal paiknevate oluliste molekulide ekspressiooni läbi. Hiirtel tuvastatud fetaalsed lümfoidkoe arengut mõjutavad rakud võivad, olenevalt molekulidest, diferentseeruda antigeene esitlevateks rakkudeks (APC-deks), loomulikeks tappurrakkudeks, thyrocytus T-rakkudeks, kuid mitte T- ja B-rakkudeks. Fetaalsed LTi-d võivad pärineda hematopoeetilistest tüvirakkudest.
Lümfoidkoe arengut mõjutavad rakud osalevad lümfikudede ja -sõlmede arengus ning CD4(+) T-rakkude vahendatud immuunvastuses, aga ka immuuntolerantsuse regulatsioonil tüümuses (tüümuse LTi-d) ja memory CD4-de säilitamisel.
Uuemate uuringute põhjal on nende ülesandeks ka lümfikudede reparatsioon patogeenide tekitatud kahjude korral.
Lümfoidkoe arengut mõjutavate rakkude sarnast rakupopulatsiooni täiskasvanutel nimetatakse LTi-laadseteks rakkudeks (inglise lymphoid tissue inducer-like cells). Need osalevad sooltega seotud lümfikoe (GALT) moodustamisel, aga neid leidub ka veres.
Lääne-Uus-Britannia provints
Lääne-Uus-Britannia on 1. järgu haldusüksus (provints) Paapua Uus-Guineas. See hõlmab Uus-Britannia saare lääneosa, Vitu saared ja mitu väiksemat saart.
Peamine majandusharu on palmiõli eksport.
Provints jaguneb halduslikult Kandrian-Gloucesteri ja Talasea ringkonnaks.
🇵🇬
Nelijärve mäed
Nelijärve mäed on oosid Neitla-Aegviidu oosistikus; halduslikult Harju maakonnas Anija vallas. Oosid on arvele võetud ürglooduse objektina.
Ooside vahel asuvad Nelijärve järved.
Abe Masahiro
Abe Masahiro (阿部 正弘; 3. detsember 1819 Edo – 6. august 1857 Edo) oli Jaapani riigitegelane, rōjū shuza 1845–1855.
Ta avas Jaapani läänele, sõlmides 1854 Kanagawa lepingu USA-ga ning sarnased lepingud Suurbritannia, Venemaa ja Hollandiga.
Justinus Kiviloo
Justinus Kiviloo (kodanikunimega Ilmar Aaron Kiviloo; sündinud 16. oktoobril 1962 Raplas) on Eesti Apostlik-Õigeusu Kiriku vaimulik (munkpreester) ja kaplan.
Justinus Kiviloo pühitseti preestriks 1. detsembril 2013. Ta on teeninud Vändra Apostlite Peetruse-Pauluse koguduses ja Kihnu Püha Nikolai koguduses. Ühtlasi on ta kaplan Viru vanglas.
Uisu pank
pisi|Uisu pank (september 2010) Uisu pank on pank Pärnu maakonnas Lääneranna vallas Esivere külas. Pank jääb Väinamere hoiualale. Pank on tunnistatud ürglooduse objektiks.
Panga kõrgus on 1,7–3,4 m. Pangal paljanduvad Jaani lademe Mustjala kihistiku kivimid.
Pangalt voolab alla Jõe jõgi.
Konstantin Konstantinovitš
Suurvürst Konstantin Konstantinovitš (Константин Константинович, "К.Р."; 10. august 1858 Strelna – 4. juuni 1915 Pavlovsk) oli Venemaa riigitegelane Holstein-Gottorp-Romanovite dünastiast.
Suurvürst Konstantin Konstantinovitš sündis keiser Nikolai I poja suurvürst Konstantin Nikolajevitši pojana.
Sõjaväekarjäär
Suurvürst Konstantin Konstantinovitš alustas teenistust laevastiku merekadettide koolis (tema isa suurvürst Konstantin Nikolajevitš oli Venemaa sõjalaevastiku ülem kindraladmirali auastmes). Merekooli kasvandikuna osales Konstantin Konstantinovitš kaugsõitudel ning ülendati esimese ohvitseriauastmena mitšmaniks. Esimesed sõjakogemused sai osaledes aastatel 1877–1878 Vene-Türgi sõjas, kus teda autasustati püha Georgi 4. järgu ordeniga. 1884. aastal viidi Konstantin Konstantinovitš edasiseks teenistuseks maavägedesse ja määrati Izmailovo kaardiväepolku, kus teenis järgmised seitse aastat roodukomandörina.
1891. aastal edutati suurvürst Konstantin Konstantinovitš polkovnikuks ning määrati Preobraženski kaardiväepolgu komandöriks. 1895. aastal ülendati ta kindralmajoriks, 1901. aastal kindralleitnandiks ja 1907. aastal jalaväekindraliks.
1900. aastal määrati suurvürst Konstantin Konstantinovitš sõjaliste õppeasutuste ülemjuhatajaks (Главный начальник военно-учебных заведений) ja 1910. aastal sõjaliste õppeasutuste kindralinspektoriks.
Tegevus teaduste akadeemias
Suurvürst Konstantin Konstantinovitš oli ka Keiserliku Teaduste Akadeemia liige ja alates aastast 1889 akadeemia president.
Neeruti mäed
pisi|Neeruti mäed Neeruti mäed (nimetatud ka Neeruti oosid) on kõrgendikud Lääne-Viru maakonnas Kadrina vallas. Mäed on arvele võetud ürglooduse objektina.
Mitmetel tähelepanuväärsematel oosidel on oma nimed: Riistamägi, Tammemägi, Valgeristi mägi, Sadulamägi, Linnamägi, Tornimägi, Kuresöödi mägi ja Mustakatku mägi.
Nõmme liivik
Nõmme liivik on liivik Harju maakonnas. Liivikut kaitstakse Nõmme-Mustamäe maastikukaitseala koosseisus.
Obool
pisi|Ülal: [[Ateena Numismaatikamuuseumis välja pandud kuus kepikujulist obooli, mis leiti Argose heraionist. All: Ühe drahmi moodustava kuue obooli haaramine ]] pisi|[[Atika, Ateena. Peale 449 e.m.a]] pisi|[[Lucania, Metapontum. Ca 425-350 e.m.a Läbimõõt 21 mm]] pisi|[[Kreeka-Baktria kuningriik|Kreeka-Baktria kuningriigi kuninga Demetrius I hõbeobool. Küll mõõtudelt väike (läbimõõt 12 mm), kuid siiski meisterlik töö]] Obool (vanakreeka keeles ὀβολός ehk praevarras; mitmuses ὀβολοί) oli Vana-Kreekas kasutusel olnud hõbedast münt ja massimõõt. Klassikalise perioodi Ateenas moodustas ühe drahmi kuus obooli ehk täht-tähelt "peotäis". Obooli sai vahetada kaheksa chalkoí (χαλκοί, "vasetükid") vastu. Kaks obooli moodustasid diobooli, mille kaal oli ligikaudu 1,41–1,43 grammi hõbedat. Kasutusel olid ka trioboolid.
Mündi nimest tuleneb ka sõna "obelisk" (obelískos, ὀβελίσκος), mille näol on tegemist naljatleva vähendussõnaga.
Vastavalt Plutarchose poolt kirjapandule olid spartalastel kasutusel rauast oboolid, mis jagunesid neljaks chalkoíks. Spartalased valisid jõukuse taga ajamise mittesoodustamiseks müntide asemel kohmakate ja ebapraktiliste oboolide kasutamise.
Obool kui kaaluühik
Lisaks mündile oli obool ka kaaluühik ning Vana-Kreekas oli see kindlaks määratud kui kuuendik drahmi ehk ligikaudu 0,5 grammi. Vana-Roomas võrdus see aga 1/48 Rooma untsiga ehk ligikaudu 0,57 grammiga, kuid erinevalt Kreekast ei saanud obool varajase Rooma vabariigi rahasüsteemi ajal mündi kuju. Tänapäeva Kreekas võrdub obool ühe detsigrammi ehk 0,1 grammiga.
Nimest
Sõna "óbolós", teistes dialektides ka "óbelós" (ὀβελός) või "ódelós" (ὀδελός), tähendab pikka õhukest metallnaela või -varrast, nagu näiteks küpsetusvarras. Ajal, mil münte veel ei kasutatud, kasutati valuutana selliseid metallist vardaid. Nad sümboliseerisid väikseid vasest või pronksist kange, millel oli standardiseeritud kaal ning millega kaubeldi. Prantsuse arheoloog T. Reinach defineeris neid kui "tarberaha" (ustensiles monnais). Peloponnesose poolsaarel Argoses läbi viidud väljakaevamistel leiti kümneid vardakujulisi oboole, mis dateeri aega enne aastat 800 e.m.a ning mis on välja pandud Ateena Numismaatikamuuseumis.
Ostujõud
Ühe obooli eest võis klassikalise ajajärgu Ateenas saada joomisel kasutatava anuma kántharose koos ligikaudu kolme liitri veiniga. Prostituudi teenuste eest maksmisel oli tavapäraseks tasuks kolm obooli.
Münt Charonile
Surnud maeti Vana-Kreekas nii, et nende suhu oli asetatud obool. Seda selleks, et kui surnu vari jõudis Hadese allmaailma, saaks ta maksta paadimees Charonile selle eest, et viimane ta üle Acheroni jõe viiks. Legendi järgi olid need, kes ei olnud piisavalt jõukad või need, kelle matjad keeldusid õigeid rituaale järgimast, sunnitud sada aastat Acheroni kallastel uitama.
Michael Baur
Michael Baur (sündinud 16. aprillil 1969 Innsbruckis) on Austria endine jalgpallur, kaitsja.
Koondisekarjäär
Austria jalgpallikoondises mängis ta aastatel 1990–2002 40 mängu ja lõi 5 väravat.
Väinö Leskinen
pisi|Väinö Leskinen Väinö Olavi Leskinen (8. märts 1917 Helsingi – 8. märts 1972 Helsingi) oli soome poliitik ja ujuja.
Ta sündis aastal 1917 Helsingis töölisperekonnas. Enne poliitikasse siirdumist tegeles ta ujumisega (spordiühingus Helsingin Työväen Uimarit (HTU) (fi); ta võitis Antwerpeni töölisolümpial aastal 1937 rinnuliujumises nii 200 meetri kui ka 400 meetri distantsil esikoha. Ta oli Soome Töölisspordi Liidus (soome keeles Suomen Työväen Urheiluliitto, fi) aastatel 1940–1942 peasekretär ja aastatel 1951–1955 eesistuja. Ta võttis osa nii Talvesõjast kui ka Jätkusõjast, teenides niinimetatud ässade rügemendis. Augustis 1941 sai ta haavata ja oli aastatel 1942–1944 Soome Relvavendade Liidu sekretär.
Väikesaar (Narva jõgi)
pisi|Väikesaar 1929. aasta Narva linnaplaanil Väikesaar ehk Väike saar on saar Narva jões Narva linna juures Sutthoffi linnaosas. Saare pikkus on 555 m, suurim laius 140 m, pindala u 5,5 ha.
18. sajandi alguses koostatud Rootsi kaardil on selle saare nimi Schnellenholm.
1845. aasta kaardil on selle saare nimi vene keeles ''Остр. Клейнгольмъ – saksa keelest Kleinholm'' 'väike saar'. 1929. aasta linnaplaanil on saare nimi Väike saar.
Selle saare järgi sai ilmselt nime Väikesaare tänav.
pisi|Väikesaar Kreenholmi piirkonnas 1929. aasta Narva linnaplaanil Sama nimega saar on olnud Narva jõel Kreenholmi piirkonnas Suursaarest lõuna pool linnast väljas. Seoses Narva veehoidla rajamisega on see saar kadunud.
Lambatatik
Lambatatik (Suillus granulatus) on tatikuliste sugukonda tatiku perekonda kuuluv seeneliik.
Klāvs Elsbergs
Klāvs Elsbergs (3. jaanuar 1959 Riia – 5. veebruar 1987 Jūrmala) oli läti luuletaja ja tõlkija.
Lambatatik
Rahvapärane nimetus lambatatt, lambapuravik ja võipuravik.
Klāvs Elsbergs
Ta oli luuletaja Vizma Belševica ja tõlkija Zigurds Elsbergsi poeg. 1978 abiellus ta luuletaja Irēna Auziņaga.
Lambatatik
Levila ja kasvukohad
Lambatatik kasvab männinoorendikes ja nõmmedel. Väga sageli kasvab läbisegi võitatikuga.
Klāvs Elsbergs
Elsbergs lõpetas Riia Prantsuse Lütseumi ning õppis Läti Riiklikus Ülikoolis prantsuse filoloogiat ja töötas seejärel kirjastuses Liesma toimetajana. Ta tõlkis peamiselt prantsuse luulet, aga ka proosat inglise ja vene keelest.
Lambatatik
Levila ja kasvukohad
Lambatatik on väga sage ja kasvab massiliselt septembrist oktoobrini.
Klāvs Elsbergs
Juris Kulakovs on viisistanud tema luuletusi ja esitanud neid ansambliga Pērkons.
Madangi provints
Madangi provints on 1. järgu haldusüksus (provints) Paapua Uus-Guineas. Provintsis asub hulgaliselt riigi kõrgemaid mäetippe ja aktiivseid vulkaane.
Provints jaguneb halduslikult kuueks ringkonnaks:
pisi|300px|tühi|Rand Madangi provintsis
🇵🇬
Leopold Vietoris
thumb|Leopold Vietoris oma 110. sünnipäeval
Leopold Vietoris (4. juuni 1891 Radkersburg – 9. aprill 2002 Innsbruck) oli Austria matemaatik ja ülipikaealine. Ta on ametlikel andmetel Austria kõigi aegade vanimaks elanud mees (110 aastat ja 309 päeva).
1936. aastal abiellus Vietoris Maria Josefa Vincentia Riccabona zu Reichenfelsiga, kes elas 100-aastaseks, surres vaid mõni nädal enne oma meest. Nad olid üks maailma vanimaid abielupaare.
Vietorise järgi on saanud nime mitmed matemaatikaalased mõisted:
Aleksander Mäevälja
Aleksander Mäevälja (enne aastat 1936 Aleksander Mohrfeldt; 26. jaanuar 1857 Kagavere, Järva-Jaani kihelkond – 8. august 1938 Kõnnu) oli eesti vaimulik, ärkamisaegne tegelane ja vaimulik kirjanik.
Eesti koolides kasutati aastakümneid tema koostatud usuõpetuse õpikuid.
Elulugu
Õppis 1865–1867 Jalgsema külakoolis, 1868–1869 Koika külakoolis, 1869–1872 Viru-Jakobi koolis, 1873–1875 Tallinna Kreiskoolis. Pärast Kreiskooli lõpetamist pidas ta Põltsamaal koolmeistriametit.
Aastal 1878 õppis ta Tartu veterinaariinstituudis, aastal 1879 õppis ta Tartu ülikooli arstiteaduskonnas. Tartu ülikooli usuteaduskonnas õppis ta aastatel 1880–1885. Üliõpilasena püüdles ta teiste üliõpilastega üheõiguslikuks saamise poole (Vironia osakonna asutamise katse 1881–1882), seistes juhtival kohal, oli Eesti Üliõpilaste Seltsi põhikirja valmistaja (1883) ning täitis seltsi esimehe kohuseid esimesel poolaastal. 1925. aastal valiti ta Eesti Üliõpilaste Seltsi auvilistlaseks.
Olles lähedases kokkupuutes ja sõpruses Jaan Bergmanni, Karl August Hermanni, Mattias Johann Eiseni ja Friedrich Wilhelm Ederbergiga, hakkas ta avaldama jutte ja õpetlikke artikleid esimeses eestikeelses ajakirjas Meelejahutaja, mille toimetaja ta selle algaastail oli. Edasi toimetas ta Heinrich Laakmanni kirjastatud "Eesti-rahwa Kasulist Kalendrit" (1882–1886), töötas Eesti Postimehe juures ja andis välja mõne väiksemahulise raamatu.
Prooviaastal oli ta Peterburi eesti Jaani koguduses Jakob Hurda juures. Ordineeriti õpetajaks 25. mail 1886 Peterburi Jaani kirikus.
Aastatel 1887–1908 oli ta Novgordi linna ja kubermangu eesti, läti, saksa, soome ja rootsi koguduste õpetaja, teenides samaaegselt ka vangla- ja sõjaväevaimulikuna. 1887–1896 oli ta 22. divisjoni õpetaja. Aastatel 1908–1927 oli ta (introdutseeriti 31. mail 1908) Tallinna Pauluse koguduse õpetaja, olles aastatel 1920–1927 Tallinna praostkonna praost. Tallinnas olles pidas ka lätikeelseid jumalateenistusi. Samuti oli ta aastatel 1917–1927 Gustav Adolfi Gümnaasiumis eesti keele ja usuõpetuse õpetaja.
Isiklikku
Tema äi oli Jakob Hurt, naisevennad pastor Rudolf Hurt ja Kaubandus-tööstuskoja direktor Max Hurt. Tema tütar oli Konservatooriumi õppejõud Helmi Viitol ja väimees oli ooperilaulja Karl Viitol.
Inge Lehmann
pisi|Inge Lehmann (1932) Inge Lehmann (13. mai 1888 – 21. veebruar 1993) oli taani seismoloog.
Aastal 1936 väitis ta esimesena, et Maa tuum ei koosne üksnes vedelas olekus ainest, vaid et selle südamikuks on tahkes olekus sisetuum.
Inge Lehmann õppis matemaatikat Kopenhaageni ja Cambridge'i ülikoolis. Ta töötas paar aastat kindlustusfirmas ning asus seejärel tööle matemaatiku ja geodeedi Niels Erik Nörlundi abilisena. Ta sai ülesande rajada Taanis ja Gröönimaal seismoloogiajaamad. Sellest ärkas tema huvi seismoloogia vastu.
Aastal 1928 sooritas ta geodeesia eksami ning asus tööle Taani geodeesiainstituudi seismoloogia osakonna juhina.
Inge Lehmann luges pikilainete murdumisest esimesena välja varjutsooni, mis osutas tahke sisetuuma olemasolule. Pärast 1953. aastat töötas ta USA-s koos Maurice Ewingi ja Frank Pressiga, uurides maakoort ja vahevöö ülemist osa. Ta avastas 190–250 km sügavusel piirpinna, kus nii P- kui ka S-lainete levimise kiirus järsult kasvab. Seda pinda nimetatakse ka Lehmanni piirpinnaks.
Mälestuse jäädvustamine
Aastal 1997 asutas Ameerika Geofüüsika Liit Inge Lehmanni medali.
M. I. Kalinini nimeline kolhoos (Kingissepa rajoon)
M. I. Kalinini nimeline kolhoos oli kolhoos (täpsemalt kalurikolhoos) Kingissepa rajoonis. See oli Eesti NSV esimene kalurikolhoos.
Euroopa Teaduste, Kunstide ja Kirjanduse Akadeemia
Euroopa Teaduste, Kunstide ja Kirjanduse Akadeemia (inglise keeles European Academy Sciences, Arts and Letters, akronüüm EASAL; prantsuse keeles l’Académie européenne des sciences, des arts et des lettres, akronüüm AESAL; lühinimi l'Académie Européenne) on valitsusväline organisatsioon, mis tegutseb rahvusvahelise akadeemiana.
M. I. Kalinini nimeline kolhoos (Kingissepa rajoon)
Kolhoos asutati 14. mail 1948 Tagamõisa poolsaarel Vaigu rannas Vaigu kaluriühistu baasil. Kaluriühistu oli moodustatud 1945. Kolhoosi esimene esimees oli Aleksander Järvelaine.
Euroopa Teaduste, Kunstide ja Kirjanduse Akadeemia
Akadeemia on tuntud ka nime European Academy of Arts, Sciences and Humanities all, akronüümiga EAASH.
M. I. Kalinini nimeline kolhoos (Kingissepa rajoon)
Kolhoosi mälestuseks avati 25. mail 1978 mälestuskivi, kus on tekst: "Siin rajasid Vaigu ranna kalurid 1948. a. maikuus Eesti esimese, M. I. Kalinini nimelise kalurikolhoosi".
Tefta Tashko-Koço
Tefta Tashko-Koço (2. november 1910 Al-Fayyūm, Egiptus – 22. detsember 1947 Tirana, Albaania) oli albaania laulja.
Euroopa Teaduste, Kunstide ja Kirjanduse Akadeemia
Euroopa Teaduste, Kunstide ja Kirjanduse Akadeemia kuulub  Euroopa akadeemiate ühendus ALLEA liikmeskonda staatusega "assotsieerunud akadeemia".
Tefta Tashko-Koço
Tefta Tashko-Koço sündis Egiptuses, kuhu tema vanemad emigreerusid sõja eest 19. sajandi lõpus. Aastal 1921 naasis tema perekond Albaaniasse ja asus elama Korçë linna. Aastal 1927 siirdus Tashko-Koço Prantsusmaale ja asus Montpellier' konservatooriumis laulmist õppima. Aastail 1932–1936 õppis ta laulmist Pariisi konservatooriumis. Aastal 1936 naasis Albaaniasse.
Euroopa Teaduste, Kunstide ja Kirjanduse Akadeemia
Akadeemia asutamine
Akadeemia loomise initsiatiiv kuulub prantsuse kunstnikule Nicole Lemaire d'Agaggiole, kes käis selle mõtte välja 1973. aastal Moskva Kremli Kongresside Palees peetud ülemaailmsel rahupooldajate kongressil.
Euroopa Teaduste, Kunstide ja Kirjanduse Akadeemia loodi 1979. aastal peakorteriga Pariisis. Asutajaliikmete seas oli mitmete Prantsusmaa akadeemiate liikmeid, sealhulgas Armand Lanoux (Goncourti Akadeemia), René Huyghe (Académie Française), Jean Bernard (Académie de Medecine), Louis Leprince-Ringuet (Académie des Sciences). Teistest riikidest pärit asutajaliikmete seas oli selliseid tuntud teadlasi nagu Ilya Prigogine (Belgia), Per-Olov Löwdin (Rootsi) ja Camille Sandorfy (Kanada). Juriidiliselt kinnitas akadeemia asutamise Prantsuse siseminister 5. mail 1980. aastal.
Akadeemia juhtimine ja liikmeskond
Akadeemia esimene ja kauaaegne (1980–2006) president oli prantsuse kvantkeemik Raymond Daudel. Järgmine president (kuni aastani 2010) oli arstiteadlane Hugues de Thé. Praegu juhib akadeemiat Briti füüsik Jean-Patrick Connerade.
Tefta Tashko-Koço
Talle on antud Albaania rahvakunstniku aunimetus.
Euroopa Teaduste, Kunstide ja Kirjanduse Akadeemia
Akadeemia juhtimine ja liikmeskond
Akadeemia peasekretär on alates selle asutamisest Nicole Lemaire d'Agaggio.
Akadeemia valib oma liikmeid rahvusvaheliste akadeemiate ja rahvusakadeemiate liikmete ning tähtsamate teadusauhindade laureaatide seast. Liikmeskonda kuulub 72 Nobeli auhinna laureaati. Akadeemiasse kuulub ka mitmete rahvusakadeemiate presidente, asepresidente ja alalisi sekretäre.
V. O. I. T. K. A. Metsavennad
"V. O. I. T. K. A. Metsavennad" (originaalpealkirjaga "V.O.I.T.K.A. – metsän veljet") on 2004. aastal Soome, Eesti, Saksamaa ja Rootsi koostöös valminud dokumentaalfilm. Filmi režissöör on Pekko Lehto.
Film põhineb vendade Voitkade kui metsavendade elukäigul.
Davy Klaassen
pisi|Davy Klaassen 2019. aastal [[Bremeni Werderi särgis]] Davy Klaassen (sündinud 21. veebruaril 1993 Hilversumis) on Hollandi jalgpallur, kes mängib poolkaitsjana Hollandi kõrgliiga klubis Amsterdami Ajax ja Hollandi jalgpallikoondises.
Ta alustas Amsterdami Ajaxis ka klubikarjääri. Amsterdami Ajaxi noorteakadeemiaga liitus ta 2004. aastal. Hollandi kõrgliigas debüteeris ta Ajaxi meeskonnas 2011. aastal. Samal aastal valiti ta Ajaxi tulevikutalendiks. Ajaxi põhikoosseisu murdis ta hooajal 2013–14. Ta lõi sel hooajal Hollandi kõrgliigas 10 väravat. Samal hooajal valiti ta Ajaxi aasta talendikamaks mängijaks ja üldse kogu Hollandi jalgpalli aasta parimaks talendiks. Hooajal 2015–16 lõi ta Hollandi kõrgliigas 13 väravat ja hooajal 2016–17 14 väravat.
2017. aasta juunis sõlmis ta viieaastase lepingu Inglismaa kõrgliiga klubiga Everton. Hooajal 2017–18 pääses ta Evertoni meeskonnas väljakule vaid 16 mängus, sh seitsmes kõrgliiga mängus.
2018. aasta juulis siirdus ta Saksamaa kõrgliiga klubisse Bremeni Werder, kus mängis kaks hooaega. 2020. aasta oktoobris naasis Klaassen Ajaxi.
Hollandi jalgpallikoondises tegi Klaassen debüüdi 5. märtsil 2014 sõprusmängus Prantsusmaa vastu. Koondisekarjääri esimese värava lõi ta 31. märtsil 2015 sõprusmängus Hispaania vastu.
Apolda
Apolda on linn Saksamaal Tüüringi liidumaal Weimari maakreisis.
John Perkins
John Perkins (sündinud 28. jaanuaril 1945) on ameerika kirjanik ja aktivist. Sai tuntuks tänu raamatule "Confessions of an Economic Hit Man", kus ta paljastas Ameerika Ühendriikide laostamistegevust kolmanda maailma riikides dollari laenu kaudu.
Apolda
Apolda on ka Weimarer Landi kreisi pealinn.
John Perkins
Vasturääkivus
Majandusajakirjanik Sebastian Mallaby kritiseeris Perkinsi raamatut: "Kirjeldades ennast siseinformaatorina, eneseuhke rändkaupmees tegi oma raamatust menuraamatut". Sebastian Mallaby väidab, et Perkinsi "kontseptsioon" rahvusvahelises rahanduses on suur illusioon ja põhilised väited on kindlasti valed. Mallaby sõnutsi, Indoneesia vähendas imikusuremust ja kirjaoskamatust kaks kolmandikku pärast liidrite veendumist laenu vajaduses majandusteadlaste poolest 1970. aastatel.
Apolda
Haldusjaotus
pisi|püsti|Raekoda
John Perkins
Vasturääkivus
Artiklid ajakirjanduses on viidanud tõendite puudumisele.
Tõnissoni plats
Tõnissoni nime kannab plats, kuna selle vastas asus pikka aega ajalehe Postimees toimetus, endine poliitik ja ajakirjanik Jaan Tõnisson oli aga Postimehe omanik ja toimetaja.